પૂરથી સર્જાયેલા વિનાશ વચ્ચે રાહતના સમાચાર એ છે કે, કેરળના દરેક જિલ્લામાં જારી કરવામાં આવેલું રેડ એલર્ટ પરત લેવામાં આવ્યું છે. હવામાન વિભાગે આગામી દિવસોમાં ભારે વરસાદથી રાહત મળશે તેવો દાવો કર્યો છે. પરંતુ મુશ્કેલીના આ સમયમાં કેરળમાં થયેલા જાન-માલના નુકસાનથી ત્યાંના લોકોનું જીવન થાળે પડતાં હજી સમય લાગશે. હાલમાં ઈડુક્કી, કોઝીકોડ અને કુન્નૂર જિલ્લામાં યલો એલર્ટ યથાવત રાખવામાં આવ્યું છે.